What If...? (TV-serie)

What If...? er en amerikansk animert TV-serie som hadde premiere i 2021. Serien er skapt av A. C. Bradley for strømmetjenesten Disney+. Serien er basert på Marvel Comics-tegneserien med samme navn. Det er den fjerde TV-serien i Marvel Cinematic Universe (MCU), og Marvel Studios' første animerte serie. 

Serien utforsker alternative tidslinjer som viser hva som ville ha skjedd hvis store øyeblikk fra MCU-filmene hadde utspilt seg annerledes, og utforske hvilke konsekvenser dette får for Marvel-universet. A. C. Bradley er hovedforfatter ved prosjektet, mens Bryan Andrews er regissør.

Jeffrey Wright spiller hovedrollen som «The Watcher», som forteller om de forskjellige hendelsene i serien. Mange av MCU-skuespillerne gjentar rollene sine fra filmene. Innen april 2019 var det kjent at serien var i produksjon.

Den første sesongen av What If...? hadde premiere 11. august 2021, og består av ni episoder. Serien er en del av den fjerde fasen til MCU. Sesong 2 forventes å bli tilgjengeliggjort for strømming i 2022. Serien har mottatt generelt positive anmeldelser, med ros for stemmeskuespill, animasjon og kreative historier. Det pågår per februar 2022 arbeid med å lage en serie med tittelen Marvel Zombies, basert på den femte episoden av sesong 1 av What If ...?.

Handling 
Etter etableringen av multiverset i sesongfinalen av Loki sesong 1, utforsker What If...? flere ulike alternative tidslinjer i multiverset, der store øyeblikk fra Marvel Cinematic Universe (MCU) skjedde på en annen måte enn de gjorde i hoveduniverset fra filmene. Hendelsene i serien blir observert av «The Watcher». Så blir gruppen «The Guardians of the Multiverse» opprettet, og seriens andre sesong fortsetter The Watcher å utforske flere merkelige verdener, og møter på nye helter, mens han forsøker å ivareta multiversets sikkerhet.

Episoder 

TV-serier fra 2020-årene, fra USA
Superheltfilmer fra USA